Ef borinn er saman meðalfjöldi netflettinga á hverja nýja fasteignaauglýsingu yfir tímabilið 2014 til 2018 kemur í ljós að hann fór stigvaxandi á árunum 2014 til 2017 . Auglýsing Á nýliðnu ári dróst fjöldi flettinga á hverja fasteign þó ögn saman en hver fasteign var skoðuð 870 sinnum . Ef horft er til hverfaskiptingar á höfuðborgarsvæðinu eftir póstnúmerum kemur fram að oftast er smellt á hverja auglýsingu vegna fasteigna í hverfunum 108 Reykjavík og 104 Reykjavík ef tekið er mið af meðalfjölda flettinga . Leiguverð hækkaði um 8,3 prósent en íbúðaverð um 6,2 prósent Árið 2018 var í fyrsta skipti síðan 2013 þar sem leiguverð hækkaði meira en íbúðaverð milli ára . Núverandi húsnæði leigjenda er að meðaltali 78 fermetrar að stærð samanborið við 142 fermetra meðal húsnæðiseigenda . Lántakendur þurfa hafa meira eigið fé á milli handanna Þróunin undanfarna mánuði og ár hefur verið sú að þrír stærstu lífeyrissjóðirnir , LSR , Gildi og Lífeyrissjóður verzlunarmanna , hafa allir lækkað hámarksveðhlutfall sitt úr 75 prósentum niður í 70 prósent . Lægstu vextir á verðtryggðum lánum hafa lækkað undanfarið en vextir óverðtryggðra lána höfðu hækkað eilítið síðastliðið haust og því eykst munurinn á greiðslubyrði verðtryggðra og óverðtryggðra lána enn meira . 7.000 íbúðir í byggingu Um 7.000 íbúðir eru þessa dagana í byggingu hér á landi samkvæmt skýrslunni . Af þessum 7.000 íbúðum eru ríflega 5.000 íbúðir í byggingu á höfuðborgarsvæðinu . Næst á eftir höfuðborgarsvæðinu eru flestar íbúðir í byggingu á Suðurnesjum eða um 634 talsins . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .